**ΠΡΟΣΚΛΗΣΗ ΓΙΑ ΚΑΤΑΘΕΣΗ ΟΙΚΟΝΟΜΙΚΗΣ ΠΡΟΣΦΟΡΑΣ ΓΙΑ:**

**παροχή υπηρεσιών ημερήσιας φύλαξης του Πανεπιστημίου Δυτ. Μακεδονίας στα Κοίλα Κοζάνης & στην Καστοριά, για χρονικό διάστημα τριών (3) μηνών από την υπογραφή της σύμβασης**

**προϋπολογισμού 21.300,00€, συμπεριλαμβανομένου 24% ΦΠΑ**

**ΠΙΝΑΚΑΣ ΣΥΜΜΟΡΦΩΣΗΣ**

ΤΕΧΝΙΚΕΣ ΑΠΑΙΤΗΣΕΙΣ- ΠΙΝΑΚΑΣ ΣΥΜΜΟΡΦΩΣΗΣ

Στην στήλη <<ΠΕΡΙΓΡΑΦΗ>> περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

Αν στην στήλη <<ΑΠΑΙΤΗΣΗ>> έχει συμπληρωθεί η λέξη «ΝΑΙ», που σημαίνει ότι η αντίστοιχη προδιαγραφή είναι υποχρεωτική για τον υποψήφιο Ανάδοχο ή ένας αριθμός που σημαίνει υποχρεωτικό αριθμητικό μέγεθος της προδιαγραφής, απαιτείται συμμόρφωση, θεωρούμενα ως απαράβατοι όροι σύμφωνα με την παρούσα διακήρυξη.

**Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.**

Αν η στήλη «ΑΠΑΙΤΗΣΗ» δεν έχει συμπληρωθεί με τη λέξη «ΝΑΙ» ή με κάποιο αριθμό, τότε η προδιαγραφή δεν είναι απαράβατος όρος.

**Προσφορές που δεν καλύπτουν τους μη απαράβατους όρους ή αποκλίνουν από αυτούς δεν απορρίπτονται.**

Στην στήλη «ΑΠΑΝΤΗΣΗ» σημειώνεται η απάντηση του υποψηφίου Αναδόχου που έχει την μορφή ΝΑΙ/ΟΧΙ εάν η αντίστοιχη προδιαγραφή πληρούται ή όχι από την προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηρισμού στην Προσφορά.

|  |  |  |  |
| --- | --- | --- | --- |
| **α/α** | **α. ΠΕΡΙΓΡΑΦΗ** | **β. ΑΠΑΙ-ΤΗΣΗ** | **γ. ΑΠΑ-ΝΤΗΣΗ** |
|  | **ΦΥΛΑΞΗ ΧΩΡΩΝ ΤΟΥ ΠΔΜ ΣΤΑ ΚΟΙΛΑ ΚΟΖΑΝΗΣ**Ο ανάδοχος θα αναλάβει τη φύλαξη των χώρων του ΠΔΜ στην Πανεπιστημιούπολη στα **Κοίλα Κοζάνης**. Περιλαμβάνονται τα κτίρια: των Φοιτητικών Εστιών, των Κεντρικών Εγκαταστάσεων, το Κλειστό Γυμναστήριο, το Κτίριο Διοίκησης (πρώην Κέντρο Τεχνολογικής Έρευνας - ΚΤΕ), καθώς και το Κτίριο πρώην Αντιρρύπανσης.1. **Για τη φύλαξη των χώρων αυτών ο ανάδοχος θα πρέπει να διαθέτει ημερησίως:**
	1. **3 άτομα με ωράριο 7:00 - 15:00**
	2. **2 άτομα με ωράριο 15:00 - 22:00**

*(Αλλαγή στο ωράριο φύλαξης ή και την κατανομή των εργαζομένων ανά χώρο μπορεί να γίνεται ύστερα από συνεννόηση του ΠΔΜ με τον ανάδοχο.)*1. **Η φύλαξη θα γίνεται τις εργάσιμες ημέρες της εβδομάδας** (Δευτέρα έως Παρασκευή, συμπεριλαμβανομένων των αργιών)
2. Ο ανάδοχος θα αναλάβει τη φύλαξη του κτιριακού συγκροτήματος του ΠΔΜ στα Κοίλα Κοζάνης στο σύνολό του, καθώς και των περιφραγμένων χώρων γύρω από τα κτίρια αυτά που περιλαμβάνουν και τον χώρο στάθμευσης.
 |  |  |
|  | **ΦΥΛΑΞΗ ΧΩΡΩΝ ΤΟΥ ΠΔΜ ΣΤΗΝ ΚΑΣΤΟΡΙΑ**Ο ανάδοχος θα αναλάβει τη φύλαξη των χώρων: ΝΕΟ ΚΤΙΡΙΟ – Α και ΝΕΟ ΚΤΙΡΙΟ – Β (περιοχή Φούρκα, Καστοριά).1. **Για τη φύλαξη των χώρων αυτών ο ανάδοχος θα πρέπει να διαθέτει ημερησίως:**

**1 άτομο με ωράριο 19:00 - 21:30** *(2,5 ώρες)*1. **Η φύλαξη θα γίνεται τις εργάσιμες ημέρες της εβδομάδας** (Δευτέρα έως Παρασκευή, συμπεριλαμβανομένων των αργιών)
2. Ο ανάδοχος θα αναλάβει τη φύλαξη του κτιριακού συγκροτήματος του ΠΔΜ στην Καστοριά στο σύνολό του καθώς και των περιφραγμένων χώρων γύρω από τα κτίρια αυτά που περιλαμβάνουν και τον χώρο στάθμευσης.
 |  |  |
| **ΚΟΙΝΑ ΣΤΟΙΧΕΙΑ ΑΝΑΘΕΣΗΣ** |
|  | * Ο ανάδοχος οφείλει να εκτελεί φύλαξη με επισταμένη προσοχή των υπόψη περιγραφόμενων χώρων.
* Να διασφαλίσει και να διαφυλάξει από κακόβουλες ενέργειες το υπόψη κτιριακό συγκρότημα, τα κινητά και ακίνητα περιουσιακά στοιχεία.
* Να ελέγχει ολοκληρωτικά τον χώρο και τις εισόδους των κτιρίων.
* Οι φύλακες οφείλουν να ελέγχουν τους χώρους των κτιρίων για τον εντοπισμό ξεχασμένων σε λειτουργία συσκευών (καφετιέρες, φώτα κλπ) ασφάλιση παραθύρων και κλείδωμα όλων των χώρων (γραφείων - αιθουσών διδασκαλίας και εργαστηρίων).
* Σε περίπτωση που εντοπιστούν αντικείμενα καθηγητών και φοιτητών π.χ. βιβλία, κινητά τηλέφωνα, γυαλιά ηλίου κ.τ.λ. ξεχασμένα, οφείλει να τα παραδώσει στις Επιτροπές Ελέγχου.
* Να επιτρέπει την είσοδο στο συνεργείο καθαρισμού - συντήρησης των κτιρίων.
* Να ελέγχει και να κρατά τα στοιχεία των εξωτερικών συνεργείων που καλούνται να εργαστούν στο χώρο, προς αποφυγή απώλειας ή κλοπής διαφόρων αντικειμένων.
* Να δίνει πληροφορίες και να εξυπηρετεί κάποιον που εισέρχεται στο χώρο των κτιρίων και να τον κατευθύνει σ' αυτόν που θέλει να βρει.
* Ο ανάδοχος υποχρεούται να παραλαμβάνει την αλληλογραφία και τα δέματα που μεταφέρουν τα μεταφορικά γραφεία και οι courier, όταν δεν λειτουργούν οι υπηρεσίες.
* Σε κατάσταση κρίσεων (σεισμό, πυρκαγιά κ.τ.λ.) θα πρέπει να γνωρίζουν οι φύλακες πώς να βοηθούν τους καθηγητές και τους φοιτητές να εκκενώσουν το χώρο.
* Η φύλαξη θα διενεργείται σύμφωνα με τους παραπάνω όρους της διακήρυξης αλλά και με τις προδιαγραφές ISO 9001:2008 (όπως ισχύει σήμερα), στα πεδία εφαρμογής φύλαξης κτιρίων.
* Για οποιοδήποτε πρόβλημα που αδυνατεί να αντιμετωπίσει, να ειδοποιεί τις Επιτροπές Ελέγχου, καθώς και το αρμόδιο Τμήμα του Πανεπιστημίου Δυτ. Μακεδονίας.
* Ο ανάδοχος μπορεί να διαθέτει οποιοδήποτε μέσο που θα διευκολύνει το προσωπικό του για καλύτερο έλεγχο των κτιριακών εγκαταστάσεων κατά τις ώρες που το κτιριακό συγκρότημα είναι κλειστό, μετά από έγκριση της Συγκλήτου του ΠΔΜ.
 | ΝΑΙ (σε όλα) |  |
|  | Ο ανάδοχος υποχρεούται να τηρεί: **Α.** Βιβλίο παρουσίας στο οποίο θα υπογράφουν τόσο ο απερχόμενος όσο και ο αναλαμβάνων καθήκοντα φύλακα και θα σημειώνεται η ακριβής ώρα που έγινε η αλλαγή. **Β.** Βιβλίο συμβάντων, το οποίο θα ενημερώνεται καθημερινά από κάθε φύλακα μετά το τέλος της βάρδιας του και θα είναι στη διάθεση της Επιτροπής Ελέγχου, εφόσον ζητηθεί. Σε περίπτωση ύπαρξης προβλήματος, ο εκάστοτε φύλακας θα συντάσσει σχετική αναφορά, την οποία την επόμενη ημέρα θα παραδίδει στις Επιτροπές Ελέγχου, καθώς και στο αρμόδιο Τμήμα, του Πανεπιστημίου Δυτ. Μακεδονίας. Σε περίπτωση ανάγκης ο φύλακας υποχρεούται να ειδοποιεί το συντομότερο δυνατόν τις Επιτροπές Ελέγχου, καθώς και το αρμόδιο Τμήμα του Πανεπιστημίου Δυτ. Μακεδονίας. | ΝΑΙ (σε όλα) |  |
|  | * Το προσωπικό ασφαλείας που θα διατεθεί στο ΠΔΜ θα διαθέτει άδεια εργασίας παροχής υπηρεσιών προσωπικού ασφαλείας.
* Οι φύλακες πρέπει να διαθέτουν τα απαραίτητα σωματικά και πνευματικά προσόντα ώστε να φέρουν εις πέρας την αποστολή τους, να έχουν εκπαιδευτεί και εξειδικευτεί στα γενικά καθήκοντα προσωπικού φύλαξης καθώς και σε παροχή πρώτων βοηθειών και διάσωσης.
* Για την εύρυθμη φύλαξη του χώρου οι φύλακες θα πρέπει να φορούν κατάλληλη ενδυμασία και να φορούν επάνω τους ταμπελάκι που θα αναγράφει το όνομά τους και την ιδιότητά τους στο χώρο. Το προσωπικό φύλαξης που θα διατεθεί στο ΠΔΜ να έχει, στο μέτρο του δυνατού, μόνιμη σύνθεση, προκειμένου να αναγνωρίζεται από το προσωπικό του ιδρύματος.
* Ο ανάδοχος οφείλει να χρησιμοποιεί προσωπικό αποδεκτό από το ΠΔΜ, ειδικευμένο, υγιές, άριστο στο είδος του, άψογο από πλευράς εργατικότητας, συνέπειας, ήθους και συμπεριφοράς.
* Ο ανάδοχος οφείλει να αντικαθιστά αμέσως και χωρίς αντιρρήσεις κάθε μέλος του προσωπικού του, το οποίο θα κριθεί ακατάλληλο (για ανάρμοστη συμπεριφορά ή για οποιονδήποτε λόγο), μόλις ειδοποιηθεί σχετικά και εγγράφως από το ΠΔΜ.
 | ΝΑΙ (σε όλα) |  |
|  | Ο ανάδοχος υποχρεούται να διαθέτει προσωπικό ασφαλείας για έκτακτες περιπτώσεις. | ΝΑΙ |  |
|  | * Σε διάστημα 15 ημερών από την υπογραφή της σύμβασης ο ανάδοχος οφείλει να προσκομίσει στο **αρμόδιο Τμήμα και στις Επιτροπές Ελέγχου κατάσταση από την επιθεώρηση εργασίας για το προσωπικό που απασχολεί στο υπόψη κτιριακό συγκρότημα που θα αναφέρει το ονοματεπώνυμο και το ωράριο εργασίας κάθε εργαζομένου καθώς και τις άδειες του προσωπικού (άρθρου 3 του N.2518/1997) θεωρημένες από την αντίστοιχη αρχή.**
* Ο ανάδοχος οφείλει να αναρτήσει στο χώρο φύλαξης κατάσταση προσωπικού από την επιθεώρηση εργασίας που θα αναφέρει το ονοματεπώνυμο και το ωράριο εργασίας κάθε εργαζομένου.
* Ο ανάδοχος υποχρεούται στην απαρέγκλιτη τήρηση των διατάξεων της εργατικής νομοθεσίας, δηλαδή, καταβολή των νομίμων αποδοχών, οι οποίες σε καμία περίπτωση δεν μπορεί να είναι κατώτερες των προβλεπομένων από την οικεία ΣΣΕ, τήρηση του νόμιμου ωραρίου, ασφαλιστική κάλυψη, όροι υγιεινής και ασφάλειας των εργαζομένων κλπ. **Σε περίπτωση δε που διαπιστωθεί παράβαση του ανωτέρου όρου θα καταγγέλλεται η σύμβαση με την ανάδοχο εταιρία.** Το ΠΔΜ δεν ευθύνεται για τις υποχρεώσεις του αναδόχου στο προσωπικό του. Το ΠΔΜ δικαιούται να ελέγχει την τήρηση της ασφαλιστικής και λοιπής νομοθεσίας και να καταγγέλλει τις παραβάσεις της. Τον έλεγχο διενεργεί η αρμόδια επιτροπή παραλαβής/ελέγχου, με οποιοδήποτε νόμιμο τρόπο θεωρεί η ίδια σκόπιμο και εισηγείται σχετικά στη Σύγκλητο του ΠΔΜ. Δυσφορία ή και άρνηση συνεργασίας του εργολάβου στον έλεγχο αυτόν τιμωρείται σύμφωνα με τις ισχύουσες διατάξεις.
* Ο ανάδοχος υποχρεούται να εκπληρώνει όλες τις υποχρεώσεις του απέναντι στο Δημόσιο, στους ασφαλιστικούς φορείς και σε κάθε τρίτο.
* Ο ανάδοχος υποχρεούται να τηρεί τις κείμενες διατάξεις σχετικά με την ασφάλεια των εργαζομένων και να είναι αποκλειστικά και μόνος υπεύθυνος ποινικά και αστικά για κάθε ατύχημα που τυχόν θα προέκυπτε στο προσωπικό του.
* Το προσωπικό που θα χρησιμοποιεί ο ανάδοχος κατά την διάρκεια της εκτέλεσης του έργου δεν θα τελεί σε σχέση ή οποιαδήποτε εξάρτηση υπηρεσιακή από το ΠΔΜ παρά μόνο από τον ανάδοχο που θα τυγχάνει ο μοναδικός εργοδότης του ως άνω προσωπικού και θα υπέχει αποκλειστικά ευθύνες αστικές και ποινικές
* Για οποιοδήποτε ατύχημα σε προσωπικό του ΠΔΜ ή σε οποιονδήποτε τρίτο συμβεί κατά την εκτέλεση των υπηρεσιών φύλαξης από υπαιτιότητα του αναδόχου, αποκλειστικά υπεύθυνος είναι ο ανάδοχος, και αστικά και ποινικά.
* Ο ανάδοχος υποχρεούται να αποκαθιστά κάθε είδους ζημία ή βλάβη, που θα προκληθεί στο προσωπικό ή στις κτιριακές εγκαταστάσεις του υπόψη συγκροτήματος, ή σε οιονδήποτε τρίτο, εφόσον αυτή οφείλεται σε υπαιτιότητα του προσωπικού ή των εργασιών του.
 | ΝΑΙ (σε όλα) |  |
|  | Ο έλεγχος των όρων της σύμβασης θα γίνεται κάθε φορά από αρμόδια επιτροπή παραλαβής/ελέγχου, η οποία θα συντάσσει και το πρακτικό καλής εκτέλεσης του έργου. | ΝΑΙ |  |
|  | H ευθύνη του αναδόχου δεν περιορίζεται μόνο στο ποσό της εγγύησης, αλλά επεκτείνεται μέχρι την πλήρη και ολοσχερή ικανοποίηση του εργοδότη, σε περίπτωση που η εκτέλεση του έργου δεν είναι σύμφωνη με τους όρους της παρούσας. | ΝΑΙ |  |
|  | Μετά τη λήξη της σύμβασης, ο ανάδοχος εργολάβος υποχρεούται να αποχωρήσει άμεσα από τον χώρο λειτουργίας της συμβάσεως εργολαβίας, χωρίς να απαιτείται ειδική όχληση του εργοδότη, μετά την παράδοση του έργου σε άλλον ανάδοχο που θα προκύψει από το διαγωνισμό που θα διενεργηθεί. | ΝΑΙ |  |
|  | Αλλαγή στο ωράριο φύλαξης ή και την κατανομή των εργαζομένων ανά κτίριο μπορεί να γίνεται ύστερα από συνεννόηση του ΠΔΜ με τον ανάδοχο. | ΝΑΙ (σε όλα) |  |
|  | Για όσα δεν προβλέπονται με την παρούσα σύμβαση, εφαρμόζονται ανάλογα οι σχετικές διατάξεις του A.K. και της λοιπής νομοθεσίας που ισχύει.Για κάθε διαφορά που θα προκύψει μεταξύ των συμβαλλομένων, σχετικά με την παρούσα, αρμόδια είναι τα δικαστήρια της Κοζάνης. | ΝΑΙ |  |

*Πληροφορίες για τη σύνταξη των προδιαγραφών****: Καρυπίδης Γεώργιος****, Μονάδα Ασφάλειας & Προστασίας, τηλ.: 2461056230, email:* *gkarypidis@uowm.gr*

**Ημερομηνία: \_\_/04/2022**

*(Επωνυμία, Σφραγίδα, υπογραφή)*